
PRODUKTRESUMÉ

for

Ceftazidim "Navamedic", pulver til injektionsvæske, opløsning


0.	D.SP.NR.
34834

1.	LÆGEMIDLETS NAVN
Ceftazidim "Navamedic"

2.	KVALITATIV OG KVANTITATIV SAMMENSÆTNING
Hvert hætteglas indeholder 500 mg ceftazidim (som pentahydrat) med natriumcarbonat (0,12 g pr. gram ceftazidim).

Hjælpestof, som behandleren skal være opmærksom på
Hvert hætteglas indeholder ca. 26 mg natrium pr. hætteglas.

Alle hjælpestoffer er anført under pkt. 6.1.

3.	LÆGEMIDDELFORM
Pulver til injektionsvæske, opløsning

Hvidt eller gulligt pulver.


4.	KLINISKE OPLYSNINGER

4.1	Terapeutiske indikationer
Ceftazidim "Navamedic" er indiceret til behandling af nedenstående infektioner hos voksne og børn, herunder nyfødte (fra fødslen):
· Nosokomiel pneumoni.
· Bronkopulmonale infektioner ved cystisk fibrose.
· Bakteriel meningitis.
· Kronisk suppurativ mellemørebetændelse.
· Nekrotiserende otitis externa.
· Komplicerede urinvejsinfektioner.
· Komplicerede hud‑ og bløddelsinfektioner.
· Komplicerede intraabdominale infektioner.
· Knogle‑ og ledinfektioner.
· Peritonitis i forbindelse med dialyse hos patienter i kontinuerlig ambulant peritonealdialyse (CAPD).

Behandling af patienter med bakteriæmi, der opstår i forbindelse med, eller hvor der er mistanke om forbindelse med enhver af de ovennævnte infektioner.

Ceftazidim kan anvendes til behandling af neutropene patienter med feber, hvis der er mistanke om, at denne skyldes en bakterieinfektion.

Ceftazidim kan anvendes til perioperativ profylakse mod urinvejsinfektioner hos patienter, der gennemgår transuretral prostataresektion (TURP).

Ved valg af ceftazidim bør der tages højde for lægemidlets antibakterielle spektrum, som overvejende er begrænset til aerobe gramnegative bakterier (se pkt. 4.4 og 5.1).

Ceftazidim bør administreres sammen med andre antibakterielle midler, når de mulige kausale bakterier ikke falder inden for ceftazidims spektrum.

Der skal tages hensyn til officielle retningslinjer vedrørende hensigtsmæssig brug af antibiotika.

4.2	Dosering og administration

Dosering

Tabel 1: Voksne og børn ≥ 40 kg

	Intermitterende administration

	Infektion
	Dosis, der skal administreres

	Bronkopulmonale infektioner ved cystisk fibrose
	100‑150 mg/kg/dag hver 8. time, maksimalt 9 g pr. dag1

	Febril neutropeni
	
2 g hver 8. time

	Nosokomiel pneumoni
	

	Bakteriel meningitis
	

	Bakteriæmi*
	

	Knogle‑ og ledinfektioner
	
1‑2 g hver 8. time

	Komplicerede hud‑ og bløddelsinfektioner
	

	Komplicerede intraabdominale infektioner
	

	Peritonitis i forbindelse med dialyse hos patienter i CAPD
	

	Komplicerede urinvejsinfektioner
	1‑2 g hver 8. time eller hver 12. time

	Perioperativ profylakse ved transuretral prostataresektion (TURP)
	1 g ved induktion af anæstesi, og yderligere en dosis ved fjernelse af kateter

	Kronisk suppurativ mellemørebetændelse
	
1 g‑2 g hver 8. time

	Nekrotiserende otitis externa
	

	Kontinuerlig infusion

	Infektion
	Dosis, der skal administreres

	Febril neutropeni
	
Initial dosis på 2 g efterfulgt af kontinuerlig infusion af 4 til 6 g hver 24. time1

Infusion af enhver dosis af opløst lægemiddel må ikke vare længere end 8 timer (se pkt. 6.3).

Derfor skal dosis af infusionsvæsken administreres inden for 8 timer efter rekonstitution.

	Nosokomiel pneumoni
	

	Bronkopulmonale infektioner ved cystisk fibrose
	

	Bakteriel meningitis
	

	Bakteriæmi*
	

	Knogle‑ og ledinfektioner
	

	Komplicerede hud‑ og bløddelsinfektioner
	

	Komplicerede intraabdominale infektioner
	

	Peritonitis i forbindelse med dialyse hos patienter i CAPD
	

	1 Hos voksne med normal nyrefunktion har 9 g/dag været anvendt uden bivirkninger.
* I forbindelse med eller ved mistanke om forbindelse med enhver af de infektioner, der er nævnt under pkt. 4.1.



Tabel 2: Børn < 40 kg

	Spædbørn og småbørn > 2 måneder og børn < 40 kg
	Infektion
	Sædvanlig dosis

	Intermitterende administration

	
	Komplicerede urinvejsinfektioner
	100‑150 mg/kg/dag fordelt på 3 doser, maksimalt 6 g/dag

	
	Kronisk suppurativ mellemørebetændelse
	

	
	Nekrotiserende otitis externa
	

	
	Neutropene børn
	150 mg/kg/dag fordelt på 3 doser, maksimalt 6 g/dag

	
	Bronkopulmonale infektioner ved cystisk fibrose
	

	
	Bakteriel meningitis
	

	
	Bakteriæmi*
	

	
	Knogle‑ og ledinfektioner
	100‑150 mg/kg/dag fordelt på 3 doser, maksimalt 6 g/dag

	
	Komplicerede hud‑ og bløddelsinfektioner
	

	
	Komplicerede intraabdominale infektioner
	

	
	Peritonitis i forbindelse med dialyse hos patienter i CAPD
	

	Kontinuerlig infusion

	
	Febril neutropeni
	Bolusdosis på 60‑100 mg/kg efterfulgt af kontinuerlig infusion af 100‑200 mg/kg/dag, maksimalt 6 g/dag

	
	Nosokomiel pneumoni
	

	
	Bronkopulmonale infektioner ved cystisk fibrose
	

	
	Bakteriel meningitis
	

	
	Bakteriæmi*
	

	
	Knogle‑ og ledinfektioner
	

	
	Komplicerede hud‑ og bløddelsinfektioner
	

	
	Komplicerede intraabdominale infektioner
	

	
	Peritonitis i forbindelse med dialyse hos patienter i CAPD
	

	Nyfødte og spædbørn ≤ 2 måneder
	Infektion
	Sædvanlig dosis

	Intermitterende administration

	
	De fleste infektioner
	25‑60 mg/kg/dag fordelt på 2 doser1

	1 Hos nyfødte og spædbørn ≤ 2 måneder kan halveringstiden af ceftazidim i serum være 3‑4 gange så lang som halveringstiden hos voksne.
* I forbindelse med eller ved mistanke om forbindelse med enhver af de infektioner, der er nævnt under pkt. 4.1.



Pædiatrisk population
Ceftazidim "Navamedic"s sikkerhed og virkning ved administration som kontinuerlig infusion hos nyfødte og spædbørn ≤ 2 måneder er ikke klarlagt.

Ældre
I betragtning af den aldersrelaterede reducerede clearance af ceftazidim bør den daglige dosis normalt ikke overstige 3 g pr. dag hos personer, der er over 80 år.

Nedsat leverfunktion
Tilgængelige data indikerer ikke, at dosisjustering er nødvendig ved let til moderat nedsat leverfunktion. Der er ingen studiedata for patienter med svært nedsat leverfunktion (se også pkt. 5.2). Tæt klinisk overvågning af sikkerhed og virkning tilrådes.

Nedsat nyrefunktion
Ceftazidim udskilles uændret via nyrerne. Dosis skal derfor reduceres hos patienter med nedsat nyrefunktion (se også pkt. 4.4).

Der bør gives en startdosis på 1 g. Vedligeholdelsesdoser bør baseres på kreatininclearance.

Tabel 3: Anbefalede vedligeholdelsesdoser af Ceftazidim "Navamedic" hos patienter med nedsat nyrefunktion – intermitterende infusion

Voksne og børn   40 kg

	Kreatininclearance
(ml/min)
	Omtrentlig serumkreatinin
µmol/l (mg/dl)
	Anbefalet dosis af Ceftazidim "Navamedic" (g)
	Doseringshyppighed

	50‑31
	150‑200
(1,7‑2,3)
	1
	hver 12. time

	30‑16
	200‑350
(2,3‑4,0)
	1
	hver 24. time

	15‑6
	350‑500
(4,0‑5,6)
	0,5
	hver 24. time

	< 5
	> 500
(> 5,6)
	0,5
	hver 48. time



Hos patienter med svære infektioner bør dosis øges med 50 %, eller doseringshyppigheden bør øges. Hos børn skal kreatininclearance justeres i henhold til legemsoverfladeareal eller fedtfri legemsvægt (lean body mass).

Børn < 40 kg

	Kreatininclearance
(ml/min)**
	Omtrentlig serumkreatinin*
µmol/l (mg/dl)
	Anbefalet individuel dosis mg/kg legemsvægt
	Doseringshyppighed

	50‑31
	150‑200
(1,7‑2,3)
	25
	hver 12. time

	30‑16
	200‑350
(2,3‑4,0)
	25
	hver 24. time

	15‑6
	350‑500
(4,0‑5,6)
	12,5
	hver 24. time

	< 5
	> 500
(> 5,6)
	12,5
	hver 48. time

	* Værdier for serumkreatinin er vejledende værdier, som muligvis ikke indikerer nøjagtig den samme grad af reduktion hos alle patienter med nedsat nyrefunktion.
** Enten målt eller estimeret på basis af legemsoverfladeareal eller målt.



Tæt klinisk overvågning af sikkerhed og virkning tilrådes.

Tabel 4: Anbefalede vedligeholdelsesdoser af Ceftazidim "Navamedic" ved nedsat nyrefunktion – kontinuerlig infusion

Voksne og børn ≥ 40 kg

	Kreatininclearance
(ml/min)
	Omtrentlig serumkreatinin
µmol/l (mg/dl)
	Doseringshyppighed

	50‑31
	150‑200
(1,7‑2,3)
	Bolusdosis på 2 g efterfulgt af 1‑3 g hver 24. time

	30‑16
	200‑350
(2,3‑4,0)
	Bolusdosis på 2 g efterfulgt af 1 g hver 24. time

	≤ 15
	> 350
(> 4,0)
	Ikke undersøgt



Der bør udvises forsigtighed ved valg af dosis. Tæt klinisk overvågning af sikkerhed og virkning tilrådes.

Børn < 40 kg
Ceftazidim "Navamedic"s sikkerhed og virkning ved administration som kontinuerlig infusion hos børn < 40 kg med nedsat nyrefunktion er ikke klarlagt. Tæt klinisk overvågning af sikkerhed og virkning tilrådes. 

Hvis kontinuerlig infusion administreres til børn med nedsat nyrefunktion, skal kreatininclearance justeres i henhold til legemsoverfladeareal eller fedtfri legemsvægt (lean body mass).

Hæmodialyse
Halveringstiden i serum under hæmodialyse ligger mellem 3 og 5 timer.

Efter hver hæmodialyseperiode skal den vedligeholdelsesdosis af ceftazidim, der anbefales i tabel 3 og 4, gentages.

Peritonealdialyse
Ceftazidim kan anvendes ved peritonealdialyse og kontinuerlig ambulant peritonealdialyse (CAPD).

Foruden intravenøs anvendelse kan ceftazidim anvendes i dialysevæsken (sædvanligvis 125‑250 mg til 2 liter dialysevæske).

Patienter med nyresvigt i kontinuerlig arterio-venøs hæmodialyse eller high-flux-hæmofiltration på intensivafdelinger: 1 g dagligt enten som en enkeltdosis eller fordelt på flere doser. Ved low-flux-hæmofiltration anvendes den dosis, der anbefales under nedsat nyrefunktion.

Til patienter, som behandles med veno-venøs hæmofiltration eller veno-venøs hæmodialyse, følges doseringsanbefalingerne i tabel 5 og 6 nedenfor.

Tabel 5: Doseringsanbefalinger ved kontinuerlig veno-venøs hæmofiltration

	Residual nyrefunktion
(kreatininclearance ml/min)
	Vedligeholdelsesdosis (mg) ved en ultrafiltreringshastighed (ml/min) på1:

	
	5
	16,7
	33,3
	50

	0
	250
	250
	500
	500

	5
	250
	250
	500
	500

	10
	250
	500
	500
	750

	15
	250
	500
	500
	750

	20
	500
	500
	500
	750

	1 Vedligeholdelsesdosis skal administreres hver 12. time.



Tabel 6: Doseringsvejledning ved kontinuerlig veno-venøs hæmodialyse

	Residual nyrefunktion
(kreatininclearance ml/min)
	Vedligeholdelsesdosis (mg) til et dialysat ved en flowhastighed på1:

	
	1,0 liter/time
	2,0 liter/time

	
	Ultrafiltreringshastighed (liter/time)
	Ultrafiltreringshastighed (liter/time)

	
	0,5
	1,0
	2,0
	0,5
	1,0
	2,0

	0
	500
	500
	500
	500
	500
	750

	5
	500
	500
	750
	500
	500
	750

	10
	500
	500
	750
	500
	750
	1.000

	15
	500
	750
	750
	750
	750
	1.000

	20
	750
	750
	1.000
	750
	750
	1.000

	1 Vedligeholdelsesdosis skal administreres hver 12. time.



Administration
Ceftazidim "Navamedic" 500 mg skal administreres ved intravenøs injektion eller dyb intramuskulær injektion. Anbefalede intramuskulære injektionssteder er den øvre ydre kvadrant af gluteus maximus eller den laterale del af låret. Ceftazidim-opløsninger kan gives direkte i venen. Den standardmæssigt anbefalede administrationsvej er intravenøs intermitterende injektion. Intramuskulær administration bør kun overvejes, hvis intravenøs administration ikke er mulig eller er mindre hensigtsmæssig for patienten.

Den administrerede dosis afhænger af sværhedsgraden, følsomheden, lokaliseringen og typen af infektion samt patientens alder og nyrefunktion.

4.3	Kontraindikationer
Overfølsomhed over for ceftazidim, andre cefalosporiner eller over for et eller flere af hjælpestofferne anført i pkt. 6.1.

Anamnese med svær overfølsomhed (f.eks. anafylaktisk reaktion) over for andre typer af beta-laktam antibiotika (penicilliner, monobactamer og carbapenemer).

4.4	Særlige advarsler og forsigtighedsregler vedrørende brugen

Overfølsomhedsreaktioner
Som med alle andre beta-laktam antibiotika er der observeret svære og i nogle tilfælde dødelige overfølsomhedsreaktioner. I tilfælde af svære overfølsomhedsreaktioner skal behandlingen med ceftazidim straks seponeres og passende akutbehandling iværksættes.

Før initiering af behandlingen skal det klarlægges, om patienten har en anamnese med svære overfølsomhedsreaktioner over for ceftazidim, andre cefalosporiner eller over for andre typer af beta-laktam antibiotika. Der skal udvises forsigtighed, hvis ceftazidim administreres til patienter med ikke-svær overfølsomhed over for andre beta-laktam antibiotika i anamnesen.

Svære kutane bivirkninger
Der er blevet rapporteret svære kutane bivirkninger (SCARs), herunder Stevens-Johnson syndrom (SJS), toksisk epidermal nekrolyse (TEN), lægemiddelreaktion med eosinofili og systemiske symptomer (DRESS) og akut generaliseret eksantematøs pustulose (AGEP), som kan være livstruende eller dødelige, med hyppigheden "ikke kendt" i forbindelse med ceftazidim-behandling.

Patienterne skal informeres om tegn og symptomer og overvåges nøje for hudreaktioner.

Hvis der forekommer tegn og symptomer, der tyder på disse reaktioner, skal ceftazidim omgående seponeres, og en alternativ behandling skal overvejes.

Hvis patienten har udviklet en alvorlig reaktion, såsom SJS, TEN, DRESS eller AGEP, ved anvendelsen af ceftazidim, må ceftazidim ikke på noget tidspunkt administreres igen til denne patient.

Mikrobiologisk spektrum
Ceftazidim har et begrænset antibakterielt spektrum og er ikke egnet til anvendelse som eneste lægemiddel ved behandling af visse infektioner, medmindre patogenet allerede er identificeret og har kendt følsomhed over for ceftazidim, eller hvis der er en kraftig mistanke om, at det eller de mest sandsynlige patogen(er) vil være følsomme for behandling med ceftazidim. Dette gør sig især gældende i forbindelse med behandling af patienter med bakteriæmi og ved behandling af bakteriel meningitis, hud‑ og bløddelsinfektioner samt infektioner i knogler og led. Ceftazidim hydrolyseres desuden af flere beta-laktamaser med udvidet spektrum (ESBL’er). Information om prævalensen af ESBL-producerende organismer skal derfor medtages i overvejelserne, når ceftazidim-behandling vælges.

Pseudomembranøs colitis
Antibiotika-associeret colitis og pseudomembranøs colitis, som i sværhedsgrad kan spænde fra let til livstruende, er blevet rapporteret med næsten alle antibiotika, herunder ceftazidim. Det er derfor vigtigt at overveje denne diagnose hos patienter, der får diarré under eller efter administration af ceftazidim (se pkt. 4.8). Seponering af ceftazidim-behandling og administration af specifik behandling mod Clostridium difficile bør overvejes. Der bør ikke administreres lægemidler, der hæmmer peristaltikken.

Nyrefunktion
Samtidig behandling med høje doser cefalosporiner og nefrotoksiske lægemidler, såsom aminoglykosider eller potente diuretika (f.eks. furosemid), kan have en negativ indvirkning på nyrefunktionen.

Ceftazidim elimineres via nyrerne, og dosis skal derfor reduceres i overensstemmelse med graden af nedsat nyrefunktion. Patienter med nedsat nyrefunktion skal overvåges tæt med hensyn til både sikkerhed og virkning. Neurologiske sequelae er af og til blevet rapporteret, når dosis ikke er blevet reduceret hos patienter med nedsat nyrefunktion (se pkt. 4.2 og 4.8).

Overvækst af ikke-følsomme mikroorganismer
Langvarig anvendelse kan resultere i overvækst af ikke-følsomme mikroorganismer (f.eks. enterokokker, svampe), som kan nødvendiggøre afbrydelse af behandlingen eller andre passende forholdsregler. Gentagen vurdering af patientens tilstand er essentiel.

Test‑ og analyseinteraktioner
Ceftazidim påvirker ikke enzymbaserede tests for glukosuri, men en let påvirkning (falsk positiv) kan forekomme ved kobberreduktionsmetoder (Benedicts, Fehlings, Clinitest).

Ceftazidim påvirker ikke alkalisk pikratanalyse for kreatinin.

Udvikling af en positiv Coombs test hos ca. 5 % af patienterne i behandling med ceftazidim kan interferere med blodtypematching. 

Natriumindhold
Vigtig information om et af de øvrige indholdsstoffer i Ceftazidim "Navamedic":

Dette lægemiddel indeholder ca. 26 mg (ca. 1,13 mmol) natrium pr. hætteglas, svarende til ca. 1,3 % af den WHO anbefalede maksimale daglige indtagelse på 2 g natrium for en voksen.

Der bør tages højde for dette hos patienter, der er på en diæt med kontrolleret natriumindhold.

4.5	Interaktion med andre lægemidler og andre former for interaktion
Der er kun blevet udført interaktionsstudier med probenecid og furosemid.

Samtidig anvendelse af nefrotoksiske lægemidler i høje doser kan have en negativ indvirkning på nyrefunktionen (se pkt. 4.4).

Chloramphenicol har en antagonistisk effekt med ceftazidim og andre cefalosporiner in vitro. Den kliniske relevans af dette fund er ukendt, men hvis samtidig administration af ceftazidim og chloramphenicol overvejes, bør der tages højde for risikoen for antagonisme.



4.6	Fertilitet, graviditet og amning

Graviditet
Der er begrænsede data fra anvendelse af ceftazidim til gravide kvinder. Dyrestudier indikerer hverken direkte eller indirekte skadelige virkninger på graviditeten, den embryonale/føtale udvikling, fødslen eller den postnatale udvikling (se pkt. 5.3).

Amning
Ceftazidim udskilles i human mælk i små mængder, men ved terapeutiske doser af ceftazidim forventes der ingen indvirkning på ammede spædbørn. Ceftazidim kan anvendes under amning. 

Fertilitet
Der foreligger ingen data.

Ceftazidim "Navamedic" bør kun ordineres til gravide kvinder, hvis fordelene opvejer risici.

4.7	Virkning på evnen til at føre motorkøretøj og betjene maskiner
Ikke mærkning.
Der er ikke udført studier af virkningen på evnen til at føre motorkøretøj og betjene maskiner. Der kan dog forekomme bivirkninger (f.eks. svimmelhed), der kan have indflydelse på evnen til at føre motorkøretøj og betjene maskiner (se pkt. 4.8).

4.8	Bivirkninger
De mest almindelige bivirkninger er eosinofili, trombocytose, flebitis eller tromboflebitis ved intravenøs administration, diarré, forbigående forhøjede værdier af leverenzymer, makulopapuløst eller urticarielt udslæt, smerter og/eller inflammation efter intramuskulær injektion samt positiv Coombs test.

Data fra sponsorerede og usponsorerede kliniske studier har været anvendt til fastlæggelse af hyppigheden af almindelige og ikke almindelige bivirkninger. De hyppigheder, der er blevet fastsat for alle andre bivirkninger, er overvejende fastlagt ved anvendelse af data efter markedsføring og refererer til en indberetningshyppighed snarere end til en reel hyppighed. Inden for hver enkelt gruppe er bivirkningerne opstillet efter, hvor alvorlige de er. De alvorligste bivirkninger er anført først.

Der er benyttet følgende konvention til klassificering af hyppighed:
Meget almindelig ( 1/10)
Almindelig ( 1/100 til < 1/10)
Ikke almindelig ( 1/1.000 til < 1/100)
Sjælden ( 1/10.000 til < 1/1.000)
Meget sjælden (< 1/10.000) 
Ikke kendt (kan ikke estimeres ud fra forhåndenværende data)

	Systemorganklasse
	Almindelig
	Ikke almindelig
	Meget sjælden
	Ikke kendt

	Infektioner og parasitære sygdomme
	
	Candidiasis (herunder vaginitis og oral trøske)
	
	

	Blod og lymfesystem
	Eosinofili
Trombocytose
	Neutropeni
Leukopeni
Trombocytopeni
	
	Agranulocytose Hæmolytisk anæmi
Lymfocytose

	Immunsystemet
	
	
	
	Anafylaksi (herunder bronkospasme og/eller hypotension) (se pkt. 4.4)

	Nervesystemet
	
	Hovedpine
Svimmelhed
	
	Neurologiske sequelae1
Paræstesi

	Vaskulære sygdomme
	Flebitis eller tromboflebitis ved intravenøs administration
	
	
	

	Mave-tarm-kanalen
	Diarré
	Antibiotika-associeret diarré og colitis2 (se pkt. 4.4)
Abdominalsmerter
Kvalme
Opkastning
	
	Dårlig smag i munden

	Lever og galdeveje
	Forbigående forhøjede værdier for et eller flere leverenzymer3 
	
	
	Gulsot

	Hud og subkutane væv
	Makulopapuløst eller urticarielt udslæt
	Pruritus
	
	Toksisk epidermal nekrolyse 
Stevens-Johnson syndrom
Erythema multiforme
Angioødem
Lægemiddelreaktion med eosinofili og systemiske reaktioner (DRESS)4,
akut generaliseret eksantematøs pustulose (AGEP)

	Nyrer og urinveje
	
	Forbigående forhøjede værdier af urinstof og urinstof-nitrogen i blodet og/eller serumkreatinin
	Interstitiel nefritis
Akut nyresvigt
	

	Almene symptomer og reaktioner på administrations-stedet
	Smerter og/eller inflammation efter intramuskulær injektion
	Feber
	
	

	Undersøgelser
	Positiv Coombs test4
	
	
	


1	Der er blevet observeret neurologiske sequelae, herunder tremor, myokloni, kramper, encefalopati samt koma hos patienter med nedsat nyrefunktion, hvor dosis af ceftazidim ikke har været passende reduceret.
2	Diarré og colitis kan være associeret med Clostridium difficile og kan vise sig som pseudomembranøs colitis.
3	ALAT, ASAT, LHD, GGT, alkalisk fosfatase.
4	Der er rapporteret sjældne tilfælde, hvor DRESS er blevet associeret med ceftazidim.
5	Der udvikles positiv Coombs test hos ca. 5 % af patienterne, hvilket kan interferere med blodtype-matching.

Indberetning af formodede bivirkninger
Når lægemidlet er godkendt, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger via:

Lægemiddelstyrelsen
Axel Heides Gade 1
DK-2300 København S
Websted: www.meldenbivirkning.dk

4.9	Overdosering
Overdosering kan medføre neurologiske sequelae, herunder encefalopati, kramper og koma.

Der kan forekomme symptomer på overdosering, hvis dosis ikke reduceres til et passende niveau hos patienter med nedsat nyrefunktion (se pkt. 4.2 og 4.4).

Serumniveauer af ceftazidim kan reduceres ved hæmodialyse eller peritonealdialyse.

4.10	Udlevering
B


5.	FARMAKOLOGISKE EGENSKABER

5.1	Farmakodynamiske egenskaber
Farmakoterapeutisk klassifikation: Antibakterielle midler til systemisk brug, 3. generation cephalosporiner, ATC-kode: J01DD02.

Virkningsmekanisme
Ceftazidim hæmmer syntesen af bakteriecellevæggen efter binding til penicillinbindende proteiner (PBP’er). Dette resulterer i en hæmning af biosyntesen af cellevæggen (peptidoglykan), hvilket fører til bakteriel cellelyse og celledød.

Sammenhæng mellem farmakokinetik og farmakodynamik
For cefalosporiner er det vigtigste farmakokinetiske-farmakodynamiske indeks, der korrelerer med virkningen in vivo, vist at være den procent af tiden i doseringsintervallet, hvor den ubundne koncentration ligger over den mindste hæmmende koncentration (MIC) af ceftazidim for de individuelle målarter (dvs. % T > MIC).

Resistensmekanisme
Bakteriel resistens over for ceftazidim kan skyldes en eller flere af følgende mekanismer:
· hydrolyse af beta-laktamaser. Ceftazidim kan hydrolyseres i udstrakt grad af ESBL’er (extended spectrum beta-laktamaser), herunder SHV-familien af ESBL’er, og AmpC-enzymer, der kan induceres eller undergå stabil udvikling i visse aerobe gramnegative bakteriearter
· nedsat affinitet af penicillinbindende proteiner for ceftazidim
· impermeabilitet af den ydre membran, hvilket begrænser adgangen af ceftazidim til penicillinbindende proteiner i gramnegative organismer
· bakterielle efflukspumper

Følsomhedstestning – grænseværdier
MIC (mindste hæmmende koncentration, MIC) fortolkningskriterier til følsomhedstestning er fastlagt af European Committee on Antimicrobial Susceptibility Testing (EUCAST) for ceftazidim og fremgår her: https://www.ema.europa.eu/documents/other/minimum-inhibitory-concentration-mic-breakpoints_en.xlsx

Mikrobiologisk følsomhed
Prævalensen af erhvervet resistens kan variere geografisk og over tid for udvalgte arter, og der bør indhentes lokale oplysninger om resistens, især ved behandling af alvorlige infektioner. Ekspertrådgivning bør, om nødvendigt, indhentes, når den lokale prævalens af resistens er således, at nytteværdien af ceftazidim til i det mindste nogle typer af infektioner er tvivlsom.

	Arter, der normalt er følsomme

	Grampositive aerobe bakterier:
Streptococcus pyogenes
Streptococcus agalactiae

	Gramnegative aerobe bakterier:
Citrobacter koseri
Haemophilus influenzae
Moraxella catarrhalis
Neisseria meningitidis
Pasteurella multocida
Proteus mirabilis
Proteus spp. (andre)
Providencia spp.

	Arter, hvor erhvervet resistens kan være et problem

	Gramnegative aerobe bakterier:
Acinetobacter baumannii£+
Burkholderia cepacia
Citrobacter freundii
Enterobacter aerogenes
Enterobacter cloacae 
Escherichia coli
Klebsiella pneumoniae
Klebsiella spp. (andre)
Pseudomonas aeruginosa
Serratia spp.
Morganella morganii

	Grampositive aerobe bakterier:
Staphylococcus aureus£
Streptococcus pneumoniae££
Viridans group streptococcus

	Grampositive anaerobe bakterier:
Clostridium perfringens
Peptostreptococcus spp.

	Gramnegative anaerobe bakterier:
Fusobacterium spp.

	Naturligt resistente organismer

	Grampositive aerobe bakterier:
Enterokokker spp., herunder Enterococcus faecalis og Enterococcus faecium
Listeria spp.

	Grampositive anaerobe bakterier:
Clostridium difficile

	Gramnegative anaerobe bakterier:
Bacteroides spp. (mange stammer af Bacteroides fragilis er resistente).

	Andre:
Chlamydia spp.
Mycoplasma spp.
Legionella spp.

	£ S. aureus, som er methicillin-følsomme, anses for at have naturlig lav følsomhed over for ceftazidim. Alle methicillin-resistente S. aureus er resistente over for ceftazidim.
££ S. pneumoniae, som udviser intermediær følsomhed eller er resistent over for penicillin, kan forventes at udvise i det mindste nedsat følsomhed over for ceftazidim.
+ Høj forekomst af resistens er observeret i et eller flere områder/lande/regioner inden for EU.



5.2	Farmakokinetiske egenskaber

Absorption
Efter intramuskulær administration af 500 mg og 1 g ceftazidim opnås der hurtigt maksimale plasmakoncentrationer på henholdsvis 18 og 37 mg/l. Fem minutter efter en intravenøs bolusinjektion af 500 mg, 1 g eller 2 g er plasmakoncentrationen på henholdsvis 46, 87 og 170 mg/l. Kinetikken for ceftazidim er lineær inden for dosisintervallet 0,5 g til 2 g efter intravenøs eller intramuskulær dosering (enkeltdosis).

Fordeling
Ceftazidims binding til serumprotein er lav, omkring 10 %. Koncentrationer, der ligger over MIC for almindelige patogener, kan opnås i væv såsom knogler, hjerte, galde, sputum, kammervæske, ledvæske, pleuravæske og peritonealvæske. Ceftazidim passerer let placenta og udskilles i modermælk. Penetration af den intakte blod-hjerne-barriere er ringe, hvilket resulterer i lave ceftazidim-koncentrationer i cerebrospinalvæsken (CSF) ved fravær af inflammation. Ved inflammation af meninges opnås der imidlertid koncentrationer på 4 til 20 mg/l eller mere i CSF.

Biotransformation
Ceftazidim metaboliseres ikke.

Elimination
Efter parenteral administration falder plasmaniveauerne med en halveringstid på ca. 2 timer. Ceftazidim udskilles uomdannet i urinen ved glomerulær filtration, ca. 80‑90 % af dosis genfindes i urinen i løbet af 24 timer. Mindre end 1 % udskilles via galden.

Særlige patientpopulationer

Nedsat nyrefunktion
Eliminationen af ceftazidim er nedsat hos patienter med nedsat nyrefunktion, og dosis skal reduceres (se pkt. 4.2).

Nedsat leverfunktion
Tilstedeværelse af let til moderat nedsat leverfunktion havde ingen effekt på farmakokinetikken af ceftazidim hos personer, der fik 2 g intravenøst hver 8. time i 5 dage, forudsat at nyrefunktionen ikke var nedsat (se pkt. 4.2).



Ældre
Den nedsatte clearance, der observeres hos ældre patienter, skyldtes primært et aldersrelateret fald i den renale clearance af ceftazidim. Den gennemsnitlige eliminationshalveringstid lå mellem 3,5 og 4 timer efter en enkelt dosis eller efter gentagen dosering af 2 g to gange dagligt som intravenøse bolusinjektioner i 7 dage hos ældre patienter på 80 år eller derover.

Pædiatrisk population
Halveringstiden for ceftazidim er forlænget hos spædbørn, der er født før eller på det forventede fødselstidspunkt, med 4,5 til 7,5 timer efter doser på 25 til 30 mg/kg. Når spædbørn er blevet 2 måneder gamle ligger halveringstiden dog inden for niveauet hos voksne.

5.3	Non-kliniske sikkerhedsdata
Non-kliniske data viser ingen speciel risiko for mennesker vurderet ud fra konventionelle studier af sikkerhedsfarmakologi, toksicitet efter gentagne doser, genotoksicitet og reproduktionstoksicitet. Der er ikke udført karcinogenicitetsstudier.
Miljørisikovurderingsstudier har vist, at ceftazidim kan udgøre en risiko for vandmiljøet (se pkt. 6.6).


6.	FARMACEUTISKE OPLYSNINGER

6.1	Hjælpestoffer
Natriumcarbonat

6.2	Uforligeligheder
Ceftazidim "Navamedic" er mindre stabilt i natriumbicarbonat injektionsvæske, opløsning, end i andre intravenøse væsker. Det frarådes som en diluent. Ceftazidim og aminoglykosider må ikke blandes i det/den samme injektions‑/infusionssæt eller sprøjte. Der er set udfældning ved tilføjelse af vancomycin til en opløsning med ceftazidim. Derfor anbefales det at skylle injektions‑/infusionssæt og ‑slanger med natriumchlorid opløsning mellem administration af ceftazidim og vancomycin.

6.3	Opbevaringstid
3 år.

Efter rekonstitution til intravenøs administration
Kemisk og fysisk stabilitet under brug er påvist i 24 timer ved 2 °C –8 °C.

Efter rekonstitution til intramuskulær administration
Lægemidlet bør anvendes med det samme.

Efter fortynding til intravenøs infusion
Kemisk og fysisk stabilitet under brug er påvist i 8 timer ved 25 °C eller 24 timer ved 2 °C –8 °C.

Fra et mikrobiologisk synspunkt bør lægemidlet anvendes straks, medmindre metoden til rekonstitution og fortynding udelukker risikoen for mikrobiologisk kontaminering. Hvis det ikke anvendes straks, er opbevaringstid og ‑betingelser brugerens ansvar.

6.4	Særlige opbevaringsforhold

Uåbnet hætteglas
Der er ingen særlige krav vedrørende opbevaringstemperaturer for dette lægemiddel.
Opbevar hætteglasset i den ydre karton for at beskytte mod lys.

Opbevaringsforhold efter rekonstitution af lægemidlet, se pkt. 6.3.

6.5	Emballagetype og pakningsstørrelser
Klart hætteglas (glas) med en bromobutyl-gummiprop og en flip-off-aluminiumshætte.
Farverne på flip-off-hætterne er blå.

Pakningsstørrelser: 10 hætteglas.

Ikke alle pakningsstørrelser er nødvendigvis markedsført.

6.6	Regler for bortskaffelse og anden håndtering
Alle hætteglas (alle størrelser) med Ceftazidim "Navamedic" leveres med undertryk. Efterhånden som lægemidlet opløses, frigøres der carbondioxid, og der udvikles et overtryk. Små kuldioxidbobler i den rekonstituerede opløsning kan ignoreres.

Vejledning til rekonstitution
Se tabellen nedenfor for de volumener, der skal tilsættes, og opløsningernes koncentration. Dette kan være nyttigt, når der er behov for deldoser.

	Størrelse af hætteglas
	Mængde diluent, der skal tilsættes (ml)
	Omtrentlig koncentration (mg/ml)

	500 mg
	Intramuskulær
Intravenøs bolus
	1,5 ml
5 ml
	260
90



Det endelige volumen af rekonstituerede ceftazidim-opløsninger øges på grund af ceftazidims forskydningsfaktor, hvilket resulterer i de koncentrationer i mg/ml, som er angivet i tabellen ovenfor.

Farven på opløsningerne spænder fra lys gul til lys orange, afhængigt af koncentration, diluent og opbevaringsbetingelser. Lægemidlets potens påvirkes ikke negativt af sådanne farvevariationer, når det rekonstitueres i overensstemmelse med de givne anbefalinger.

Ceftazidim ved koncentrationer mellem 90 mg/ml og 170 mg/ml er forligeligt med:
· Vand til injektionsvæsker
· Natriumchlorid 9 mg/ml (0,9 %) injektionsvæske, opløsning

Ceftazidim ved koncentrationer mellem 1 mg/ml og 40 mg/ml er forligeligt med:
· Natriumchlorid 9 mg/ml (0,9 %) injektionsvæske, opløsning
· M/6 natriumlactat injektionsvæske, opløsning
· Natriumlactat injektionsvæske, opløsning (Hartmanns opløsning)
· 50 mg/ml (5 %) glucose injektionsvæske, opløsning
· 2,25 mg/ml (0,225 %) natriumchlorid og 50 mg/ml (5 %) glucose injektionsvæske, opløsning
· 4,5 mg/ml (0,45 %) natriumchlorid og 50 mg/ml (5 %) glucose injektionsvæske, opløsning
· 9 mg/ml (0,9 %) natriumchlorid og 50 mg/ml (5 %) glucose injektionsvæske, opløsning
· 1,8 mg/ml (0,18 %) natriumchlorid og 40 mg/ml (4 %) glucose injektionsvæske, opløsning
· 100 mg/ml (10 %) glucose injektionsvæske, opløsning
· 100 mg/ml (10 %) Dextran 40 injektionsvæske, opløsning i 9 mg/ml (0,9 %) natriumchlorid injektionsvæske, opløsning
· 100 mg/ml (10 %) Dextran 40 injektionsvæske, opløsning i 50 mg/ml (5 %) glucose injektionsvæske, opløsning
· 60 mg/ml (6 %) Dextran 70 injektionsvæske, opløsning i 9 mg/ml (0,9 %) natriumchlorid injektionsvæske, opløsning
· 60 mg/ml (6 %) Dextran 70 injektionsvæske, opløsning i 50 mg/ml (5 %) glucose injektionsvæske, opløsning

Ceftazidim ved koncentrationer mellem 0,05 mg/ml og 0,25 mg/ml er forligeligt med intraperitoneal dialysevæske (lactat).

Ceftazidim ved koncentrationer, som er angivet i tabellen nedenfor, kan rekonstitueres til intramuskulær anvendelse med 5 mg/ml (0,5 %) eller 10 mg/ml (1 %) lidocainhydrochlorid injektionsvæske, opløsning.

Indholdet af et hætteglas med 500 mg ceftazidim injektionsvæske, opløsning, rekonstitueret med 1,5 ml vand til injektionsvæsker, kan tilsættes til metronidazol injektionsvæske, opløsning (500 mg i 100 ml), og begge vil bevare deres aktivitet.

Klargøring af opløsninger til bolusinjektion

1.	Indfør sprøjtekanylen gennem hætteglassets membran, og injicér det anbefalede volumen diluent.
Vakuummet i hætteglasset kan lette indløbet af diluenten. Fjern sprøjtekanylen.
2.	Omryst for at opløse pulveret. Der frigives kuldioxid, og der opnås en klar opløsning efter ca. 1 til 2 minutter.
3.	Vend hætteglasset på hovedet. Med sprøjtestemplet trykket helt i bund indføres kanylen gennem hætteglassets membran, og hele opløsningens volumen trækkes op i sprøjten (trykket i hætteglasset kan lette optrækningen). Sørg for, at kanylen befinder sig i opløsningen og ikke i gaslaget over opløsningen. Opløsningen kan indeholde små kuldioxidbobler, disse kan ignoreres.

Disse opløsninger kan gives direkte i en vene eller direkte i slangen til et infusionssæt, hvis patienten får parenterale væsker. Ceftazidim er forligeligt med de mest almindeligt anvendte intravenøse væsker.

Alt tilbageværende antibiotikaopløsning skal kasseres.

Kun til engangsbrug.

Dette lægemiddel kan udgøre en risiko for miljøet (se pkt. 5.3).
Ikke anvendt lægemiddel samt affald heraf skal bortskaffes i henhold til lokale retningslinjer.

